**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 129/02.06.2021**

**privind aprobarea scenariului de funcționare pentru unele unități de învățământ din judeţul Dâmboviţa, începând cu data de 03.06.2021**

Având în vedere:

- prevederile H.G. nr. 531/10.05.2021 privind prelungirea stării de alertă pe teritoriul României începând cu data de 13 mai 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, cu modificările și completările ulterioare;

- prevederile art 2-5 din Ordinul comun nr. 3.235/93/2021 al ministrului educației și ministrului sănătății pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2, cu modificările și completările ulterioare;

- adresa nr. 5.768/02.06.2021 a Inspectoratului Școlar Județean Dâmbovița, înregistrată la Instituţia Prefectului-judeţul Dâmboviţa sub nr. 5.542/02.06.2021;

- adresa nr. 12.302/02.06.2021 a Direcției de Sănătate Publică Dâmbovița, înregistrată la Instituţia Prefectului-judeţul Dâmboviţa sub nr. 5.543/02.06.2021;

- Hotărârea C.J.S.U. nr. 128/28.05.2021 privind aprobarea scenariilor de funcționare pentru unitățile de învățământ din județul Dâmbovița, începând cu data de 31.05.2021.

În considerarea aprobării tacite a proiectului de hotărâre nr. 129, comunicat spre analiză şi dezbatere Comitetului Judeţean pentru Situaţii de Urgenţă la data de 02 iunie 2021,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art. 1.** Începând cu data de 03.06.2021 se aprobă ca unitățile de învățământ prevăzute în Anexa nr. 1 să funcționeze în scenariul 1.

**Art. 2.** Prezenta hotărâre va fi revizuită în condiţiile art. 2 alin. (3) din Ordinul comun nr. 3.805/703/17.05.2021 al ministrului educației și ministrului sănătății privind modificarea Ordinului nr. 3.235/93/2021 al ministrului educației și ministrului sănătății pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-COV-2.

**Art. 3.** Hotărârea C.J.S.U. nr. 128/28.05.2021 se modifică în mod corespunzător potrivit dispozițiilor prezentei hotărâri.

**Art. 4.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului Şcolar Judeţean Dâmboviţa, precum şi primarilor, în calitate de preşedinţi ai Comitetelor Locale pentru Situaţii de Urgenţă.

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**

 **Anexa 1 la Hotărârea nr. 129/02.06.2021**

|  |  |  |  |
| --- | --- | --- | --- |
| **Nr. crt.** | **Denumire PJ** | **Denumire unitate de învățământ arondată** | **Scenariul** |
| 1 | ȘCOALA GIMNAZIALĂ DĂRMĂNEȘTI | ȘCOALA GIMNAZIALĂ DĂRMĂNEȘTI | **1** |
| 2 | ȘCOALA GIMNAZIALĂ DĂRMĂNEȘTI | GRĂDINIȚA CU PROGRAM NORMAL DĂRMĂNEȘTI | **1** |
| 3 | ȘCOALA GIMNAZIALĂ DĂRMĂNEȘTI | GRĂDINIȚA CU PROGRAM NORMAL MĂRGINENII DE SUS DĂRMĂNEȘTI | **1** |
| 4 | ȘCOALA GIMNAZIALĂ DĂRMĂNEȘTI | ȘCOALA GIMNAZIALĂ MĂRGINENII DE SUS DĂRMĂNEȘTI | **1** |
| 5 | ȘCOALA GIMNAZIALĂ NR.1 HULUBEȘTI | ȘCOALA GIMNAZIALĂ NR.1 HULUBEȘTI | **1** |
| 6 | ȘCOALA GIMNAZIALĂ NR.1 HULUBEȘTI | GRĂDINIȚA CU PROGRAM NORMAL BUTOIU DE JOS HULUBEȘTI | **1** |
| 7 | ȘCOALA GIMNAZIALĂ NR.1 HULUBEȘTI | GRĂDINIȚA CU PROGRAM NORMAL BUTOIU DE SUS HULUBEȘTI | **1** |
| 8 | ȘCOALA GIMNAZIALĂ NR.1 HULUBEȘTI | GRĂDINIȚA CU PROGRAM NORMAL HULUBEȘTI | **1** |
| 9 | ȘCOALA GIMNAZIALĂ NR.1 HULUBEȘTI | GRĂDINIȚA CU PROGRAM NORMAL MĂGURA HULUBEȘTI | **1** |
| 10 | ȘCOALA GIMNAZIALĂ SLOBOZIA MOARĂ | ȘCOALA GIMNAZIALĂ SLOBOZIA MOARĂ | **1** |
| 11 | ȘCOALA GIMNAZIALĂ SLOBOZIA MOARĂ | GRĂDINIȚA CU PROGRAM NORMAL SLOBOZIA MOARĂ | **1** |